Alle eleverne på Hasseris Gymnasium er sendt hjem i to dage. Imens er gymnasiet fyldt op af 300 samfundsfags- og historielærere fra gymnasier fra hele landet, som skal snakke om, hvordan demokratiet har det. - Vi tænker, demokrati kan være mere end bare det, at man stemmer ved et valg. Det er også den demokratiske samtale, og det er mediernes rolle i det. Sådan en hel stribe af aspekter i demokratiet, som vi prøver at sætte spot på, siger samfunds- og historielærer ved Hasseris Gymnasium, Jacob Pedersen til TV2 NORD. Til at hjælpe med debatten har gymnasiet indkaldt en flok tidligere udenrigsministre, der om nogen har et bud på demokratiets vilkår i dag. Hør deres svar i fuld længde herunder. Mogens Lykketoft, udenrigsminister fra 2000 til 2001. Uffe Ellemann-Jensen, udenrigsminister fra 1982 til 1993. Per Stig Møller, udenrigsminister fra 2001 til 2010

Opsummering:
En gruppe tidligere udenrigsministre besøgte i dag Hasseris Gymnasium for at snakke om demokratiets vilkår i verden i dag.